জানতে চাইলে মক্কায় অবস্থানকারী হজ এজেন্সির মালিক শেখ রহিম উদ্দিন জানান, পাকিস্তান এবং ভারত সরকার এরই মধ্যে তাদের হজনীতিতে ফেতরা প্রথা অনুমোদন করেছে। ফলে তারা ইচ্ছামতো পছন্দসই বাড়ি ভাড়া করতে পারছে। বাংলাদেশের হজনীতিতে ফেতরা প্রথা বহাল না থাকার কারণে তারা ইচ্ছামতো বাড়ি ভাড়া করতে পারছে না। অন্য দেশ বাড়ি ভাড়া করে ফেলার কারণে বাংলাদেশের হজ এজেন্সি ও সরকারের ভালো মানের বাড়ি পেতে খরচ বেশি পড়ছে। এমন বাড়তি খরচ পুষিয়ে নিতে কেউ কেউ খাবারের মান খারাপ দিতে বাধ্য হচ্ছেন। ফলে বাংলাদেশের হজযাত্রীরা ঝুঁকিপূর্ণ পরিস্থিতির সম্মুখীন হচ্ছেন।